Πρόταση να εκδοθούν κρατικά ομόλογα στα οποία θα συμβάλουν όλες οι μητροπόλεις και μοναστήρια της Κύπρου κατέθεσε ο προκαθήμενος της εκκλησίας στον Πρόεδρο της Δημοκρατίας Νίκο Αναστασιάδη.

Μπορούμε να υποθηκεύσουμε όλη την περιουσία της εκκλησίας με αντίτιμο να επενδύσουμε στα κρατικά ομόλογα. Η περιουσία της εκκλησίας είναι τεραστίων διαστάσεων, πρόσθεσε.

Η εκκλησία θα στηρίξει αυτή την προσπάθεια και όλοι θα πρέπει να πάρουν ομόλογα. Η περιουσία της εκκλησίας είναι στη διάθεση αυτού του τόπου για να στηριχθεί ο λαός και να μην καταρρεύσει το τραπεζικό σύστημα. «Να σταθούμε στα δικά μας πόδια και όχι σε ξένους. Είναι θαυμάσιος ο λαός μας και αγαπά την πατρίδα του».

Απαντώντας σε ερώτηση ανέφερε πως ο Πρόεδρος είναι σε επικοινωνία με τον Ρώσο πρόεδρο άρα δεν χρειάζεται καμία δική μου παρέμβαση.

Οι βουλευτές, σημείωσε, πήραν ορθή απόφαση και έστειλαν ένα ισχυρό μήνυμα στους Ευρωπαίους.

